ang puso nga namang nalalayo sa sinisinta! para kay eduardo ay lalo'lalong nananariwa ang pagkasabik na kanyang makita si leoning. kaya'madalas niyang masabi sa sarili: huwag nawang maglalaho ang kanyang sumpa! nalulungkot siya sapagka'ang kanyang kasintahan ay nasa malayong hindi maabot ng kanyang tanaw. ang kanyang puso ay nangungulila sa madlang kaaliwan. ngayon niya nadadama ang sakit ng malayo sa kasintahan. walang kasing pait! baka nga naman pagdating ng panahon ay ganap na siyang limutin? anong malay ng isang eduardo, na, nasa malayo? kaawaawang eduardo kung magkakaganito! pati yaong gabi ng mga sandaling sila'nagpapaalaman ay waring sumusurot sa kanyang alaala. maaaring sa isang iglap nga lamang ay ipagwalang bahala ni leoning ang gayon. maaari ngang mangyari ang lahat ng mga hinagap na ito. sukat ng maalaala ni eduardo ang kanyang bayan. maari ngang ang isang leoning ay ganap na makalimot. maaari nga sapagka'doo'maraming mayayamang binata.